“เวิลด์แบงก์” หั่นคาดการณ์เศรษฐกิจฟิลิปปินส์ปีนี้เหลือโต 4.7%
“เวิลด์แบงก์” หั่นคาดการณ์เศรษฐกิจฟิลิปปินส์ปีนี้เหลือโต 4.7% จากระดับเดิมที่ 5.5% ในเดือนมี.ค. รับผลกระทบโควิด-19
8 มิ.ย. 2564

ธนาคารโลกหรือเวิลด์แบงก์ ปรับลดตัวเลขคาดการณ์การขยายตัวของผลิตภัณฑ์มวลรวมภายในประเทศ (GDP) ฟิลิปปินส์ในปี 2564 ลงเหลือ 4.7% จากระดับเดิมที่ 5.5% ในเดือนมี.ค.
ทั้งนี้ การปรับลดตัวเลขคาดการณ์เศรษฐกิจเป็นผลมาจากการแพร่ระบาดของโควิด-19 โดยเศรษฐกิจมีแนวโน้มขยายตัว 4.7% ในปีนี้ ก่อนที่จะขยับขึ้นแตะ 5.9% ในปี 2565 และ 6.0% ในปี 2566
โดยรายงานระบุว่า ตัวเลขคาดการณ์ล่าสุดนั้น เป็นผลมาจากการหดตัวของเศรษฐกิจที่สูงกว่าคาดการณ์ในไตรมาส 1/2564 รวมถึงการใช้มาตรการควบคุมโรคที่เข้มงวดในช่วงเดือนเม.ย. และพ.ค. เนื่องจากตัวเลขผู้ติดเชื้อโควิด-19 เพิ่มขึ้น ตลอดจนความท้าทายจากอัตราเงินเฟ้อที่ปรับตัวขึ้น และรายได้ภาคครัวเรือนที่ลดลง